Vennligst bring nødvendige dokumenter med på Skikretstinget

C:\Documents and Settings\us-tovi\Local Settings\Temp\c\Temporary Directory 2 for nsf_kretslogo_oslo_jpg-filer.zip\nsf_kretslogo_oslo_jpg-filer\nsf_kretslogo_02_oslo.jpg

# OSLO SKIKRETS BERETNING

**01.05.20 – 30.04.21**



**INNHOLDSFORTEGNELSE**

**BERETNING FOR OSLO SKIKRETS 2020/2021 Side**

**SKIKRETSSTYRETS ÅRSBERETNING 2**

**FAGKOMITEENES ÅRSBERETNINGER:**

Oslo Skikrets Alpin

Oslo Skikrets Freestyle

Oslo Skikrets Hopp

Oslo Skikrets Kombinert

Oslo Skikrets Langrenn

Oslo Skikrets Telemark

**SKIKRETSSTYRETS ÅRSBERETNING 2020-2021**

1. **ORGANISASJON**

Følgende tillitsverv i Oslo Skikrets ble besatt etter valg på Skikretstinget våren 2019:

**Oslo Skikrets styre**

Leder: Gudbrand Bakke Lillomarka skiklubb

Nestleder: *Ikke vært besatt denne perioden*

Styremedlem: Atle Rømo Årvoll IL

Styremedlem: Terje Ulsrud Koll IL

Vara rep. Lillis Rabbing Koll IL

Vara rep Peter Zimmer IL Heming

Leder Alpin: Finn Espen Sellæg Ready

Leder Hopp: Ann Kristin Sætre IL Heming

Leder Kombinert: Mette Sannes Kollenhopp

Leder Langrenn: Espen Utaker Vestre Aker SK

Leder Freestyle Henrik Nordviste IL Heming

Leder Telemark Morten Eriksen Bækkelaget SK

**Kontrollkomite**

| Hølje Tefre Ingierkollen/Rustad Slalomklubb

Eivind Selvig Kjelsås IL

**Valgkomite**

Leder Barbro T. Dahlen Rustad IL

Medlem Roar Karlsen Ingierkollen/Rustad Slalomklubb

Medlem Kjetil Sundal Koll IL

Varamedlem Frode Sæter IL Heming

**2. ADMINISTRASJONEN**

Administrasjonen i Oslo Skikrets har i perioden bestått av Administrasjonssjef Toril Vik og Administrasjonskonsulent Tove Andersen

I forbindelse med Covid 19 ble Administrasjonssjefen permittert av NSF og var først medio august tilbake i full jobb. Administrasjonskonsulenten har fulgt samme permitteringsforløp. Det har vært praktisert hjemmekontor og alle møter med unntak av ett styremøte har vært gjennomført digitalt. Det har vært planlagt aktiviteter med de føringer som ble gitt høsten 2020, men når vi vet fasiten, så ble det ingen arrangementer (utover toppidrett)

Covid 19 situasjonen har ført til at mye av aktiviteten har vært satt på vent og kun kritiske oppgaver har vært gjennomført. Man håper nå at man sakte kan gjenoppta aktiviteter utover sommeren 2021 og ha en tilnærmet normal sesong 2022.

Administrasjonen i samarbeid med styret, søker midler til ulike tiltak og har i mange år lykkes med å skaffe betydelige midler hos Kommunen og Stiftelser. Tiltak som ParaAlpin, Kong Haralds Ungdomsstafett, Dagsamlinger for Utviklingshemmede, ALLEMED på Ski og prosjektet Snøsikre skianlegg har gitt nærmere ca. 800 000,- til klubb og kretsaktiviteter. For 2021 sesongen så vil det ikke være støtte til alle tiltakene, siden det ikke var mulig å gjennomføre disse. Vi har allikevel hatt en del spennende prosjekter i perioden:

**Lindeberg - Aktiv på ski**

Startet opp prosjektet høsten 2020. Omfatter samarbeid med Jeriko og Lindeberg skole samt Lindebergsportsklubb tilknyttet Jerikobakken. Dette er i Alna bydel, hvor det er overvekt av ikke etnisk norske beboere. Skikretsen har anskaffet midler til bruk for denne og neste sesong. Midlene skal brukes på anskaffelse av langrenns utstyr til skolene for gratis utlån til elever og samt anskaffelse av freeski- og slalåm utstyr til Lindeberg sportsklubb og alpinbakken for gratis utlån. I tillegg skal det holdes lavterskel trener/instruktørkurs i langrenn og freeski. Kursene har vi måttet utsette til neste sesong pga Covid 19 restriksjoner. Målet med prosjektet er øke skiaktivitet, redusere kostnader og kurse instruktører slik at muligheten å komme seg ut på ski for barn og ungdom i denne bydelen økes. Støtte den allerede gode jobben Lindeberg Sportsklubb gjør.

**Kursing av Barnehageansatte i bydeler med mange ikke etnisk norske.**

Har startet opp prosjekt for kursing av barnehage ansatte i Bydel Alna og Grorud. Har ikke fått innvilget midler til alt vi søkte på, men i Skikretsen har opprettet et samarbeid med Skiforbundet og Grasrottrenerkonseptet. Kursene er planlagt, men er blitt utsatt pga Covid -19 restriksjonene.

**Klubbesøk- utdanning av veileder**

Januar 2021 har Oslo skikrets fått med en deltager i klubbveileder utdanningen til NIF. Klubbveilederen har allerede startet sin praksis med klubbesøk hvor han følges opp av en ansatt fra skikretsen. Høsten 2021 er han ferdig utdannet og vil ha hovedansvar for å gjennomføre klubbesøk og klubbutvikling. Styret og administrasjonen i skikretsen har oppfølger ansvar.

**Idretten skaper sjanser**

Våren 2021 har Skikretsen gått i dialog med Idretten Skaper sjanser (ISS) og å kjøre prosjektet i en langrenns klubb i Oslo. Målet med prosjektet er å gi flere rusfrie timer, der utøvere gjennom faste treninger i gruppe, opplever fellesskap og mestring, som kan gi et liv med mindre rus. Prosjektet gir midler til klubben som dekker driftsansvar og materiell (inkludert trenere).

**Aktivitetskonkurranse**

Skikretsen har lyst ut en aktivitetskonkurranse for klubbene hvor vi har tatt i bruk Distanskort på Ski. Vi ønsket å bidra til en klubb konkurranse for de opp til 12 år hvor man registrerer sin aktivitet digitalt, hvor deltagerne samlet kilometere de har gått, hoppet eller kjørt i perioden 1. januar til 30 april. Tre klubber vil motta premie

**Kurs og seminar:**

Administrasjonen har arrangert trenerkurs i langrenn, alpint, freeski. Langrenn har hatt 5 kurs og alpint har hatt 3 kurs, både på Trener I og Trener II nivå. Freeski har hatt 1 Trampolinesikringskurs i regi av klubb, som skikretsen har registrert i systemet og 1 Freeski trener I kurs. I tillegg har vi startet på Trenerkurs i langrenn for Utviklingshemmede.

Langrenn har til sammen hatt 74 deltagere på kurs (19 flere enn i fjor). Alpint har hatt til sammen 32 deltagere (3 flere enn i fjor). Trampolinesikringskurset hadde 40 deltagere og Trenerkurset i Freeski hadde 10 deltagere. Trenerkurs for Utviklingshemmede har 7 deltagere. På grunn av Koronasituasjonen har kursene måttet gjøre endringer som for eksempel å digitalisere teoridelene samt så har 9 av 11 trenerkurs har ikke blitt avsluttet fordi praktisk skidel ikke lot seg gjøre pga smittevernrestriksjoner.

Kurs for barnehage ansatte i Nordlandia barnehagene på Tryvann om ski og vinteraktivitet i snø har vi også denne vinteren måttet utsette, i år pga smittevernrestriksjoner (16 deltagere). Det samme gjelder for Kurs i ski og leik i snø for barnehageansatte i Alna og Grorud, Freeski kurset for Lindebergprosjektet og Grasrottrenerkurs for lærere, SFO ansatte Lindebergprosjektet (inkludert sertifisering for to kretstilknyttede kursholdere).

Av TD og arrangementskurs i langrenn samarbeider vi med Akershus skikrets. I år ble det også et samarbeid med Skiforbundet da kurset ble gjennomført digitalt. Fra Oslo deltok 26 på TD kurset og 13 på arrangementskurset.

TD kurs i Alpin har vært gjennomført i samarbeid med Akershus og Østfold med 18 deltagere fra Oslo, 5 nye TD er som ikke har fått praksis enda, 6 TD I og 7 TD II.

**Kretshytta/ Elghytta ved Øvresetertjern**

Det har vært gjort en del rehabilitering på Hytta og den er nå i god stand. Det vil også gjøres en del investeringer også fra kretsens side. Skikretsen har som mål at denne skal benyttes til mer enn barnehage. Det er mulig for klubber og enkeltpersoner å låne/leie hytta på kveldstid og i helgene til idrettsaktiviteter/sosiale

**Coronasituasjonen i Oslo**

Oslo Skikrets styre så at Oslo ville være en «annerledes«region. Styret satte tidlig i september ned et Beredskapsgruppe med to /tre fra Styret samt en fra administrasjonen. De har prøvd å besvare henvendelser og hjelpe klubbene med svar på hvordan Oslo sine regler skulle følges. Det har vært tett kontakt med Idrettskretsen og kommunen

**2. ØKONOMI**

Skikretsen har en stabil og god økonomi. Vi har en god omsetning og en tilfredsstillende egenkapital. Mye av omsetningen dreier seg om de ulike prosjektene/grenene. Team Kollen og Team OBOS er en del av Skikretsene regnskap. Mange av prosjektene er penger som søkes/behandles på vegne av klubbene og utbetales til klubb/gren uten at kretsen sitter igjen med noen penger. Kretsens «inntekter» består stort sett av Deltakeravgift/Lagskontingent. Det skal dekke kostnader til Administrasjon/Leie av kontorer og utgifter til Regnskap/revisjon. Denne sesongen har som alle vet vært utfordrende – det gjelder selvfølgelig også økonomien. 2020 regnskapet er positivt med bakgrunn i at vi fikk de fleste inntektene før det ble aktivitetsstopp, men vi er bekymret for 2021 regnskapet, da kretsen har hatt minimalt med inntekter og bærer alle kostnadene som vanlig. Det vil være viktig for skikretsen å skaffe noen ny inntekter/søke om ulike tiltaksmidler for å dekke opp for tap av inntekter i 2021 og kanskje også i 2022.

**3. MÅL OG STRATEGIER**

NSF sitt strategidokument og vår egen strategiplan vedtatt på skikretstinget i 2017 gir et godt grunnlag for det arbeidet vi har gjort i perioden, og er grunnlaget for det framtidige arbeidet i kretsstyret og i grenene. Vi har også sett hen til klubbundersøkelsen i 2019. Mye samsvar mellom våre vedtatte strategier og klubbundersøkelsen. Det har vært gjennomført klubbesøk i flere klubber og skikretsen på tross av covid19 og vi har vært tatt godt imot.

**Viktige saker/planer er:**

* **Rekruttere og beholde** – kartlegging og tiltak for å øke antall personer som driver med skiidrett i Oslo. Hjelpe klubbene til å ha best mulige vilkår for å kunne beholde de som har startet med skiaktivitet.
* **Anleggsarbeid** - Fremme våre prioriterte anlegg og bistå klubbene for å få videreutviklet deres anlegg, og legge grunnlag for utvikling av nye anlegg
* **Klubbesøk/klubbutvikling** – hvor tillitsvalgte i klubb og krets møtes. Det er også planlagt møter mellom de klubbene som har klubbadministrasjon/ansatte og kretsadministrasjon. Dette for å styrke samarbeide Klubb – krets og øke forståelse av felles utfordringer
* **Økonomiske forutsetninger** – kartlegge kostnader ved å drive skiidrett og hvordan begrense at økonomi er en hindring for å kunne fortsette med skiaktivitet.
* **Gode trenere/aktivitetsledere:** Trenerkurs og trenerutvikling i alle grener
* **Antidopingarbeid** – Skikretsen ønsker at alle klubber tar Rent Idrettslag og at alle aktive utøvere fra 15 år tar Ren utøver



**4: NØKKELTALL OSLO SKIKRETS**

*Tall i kursiv er ikke «bekreftede» tall fra Samordnet rapportering*

![Et bilde som inneholder bord

Automatisk generert beskrivelse]()

**5. IDRETTSLIGE AKTIVITETER**

Skikretsen har i sesongen 2020/2021 vært i en spesiell og vanskelig situasjon mht aktiviteter og resultater. Fra mars 2020 og fram til sesongslutt våren 2021 har covid19-situasjonen gjort det vanskelig å drive vanlige aktiviteter og ikke minst arrangere renn. Fra tidlig i november og fram til sesongslutt har Oslo vært nedstengt for skiarrangementer. Skikretsens utøvere har heller ikke i nevneverdig grad kunne delta i renn utenfor Oslo pga reiserestriksjoner. En helt spesiell og meget vanskelig situasjon for utøverne og skiklubbene i Oslo Alle terminfestede skirenn/planlagte arrangementer som bla Telenorkarusellen har blitt avlyst.

Heldigvis har vinteren vært god når det gjelder snøforhold i marka og i skiarenaene. Klubbene har under strenge smittevernregler greid å være kreative og fått til en god del skiaktivitet, inkludert treninger. Imidlertid har det vært meget utfordrende og vi er selvsagt spent hvordan dette vil gi utslag for rekruttering og om vi greier å beholde utøverne i aldersgruppene 15-20 år

**6. SAMARBEIDET MED KOMMUNE, IDRETTSKRETS OG NSF**

Kommunen v/Bymiljøetaten har også i denne sesongen tilrettelagt forholdene for skiløperne i skianleggene og i Marka på en meget god måte. La oss i den forbindelse også berømme Bymiljøetaten for den store og viktige jobben de har gjort sist vinter med å kjøre ut snø og preparere løyper i flere parker i byen. Dette har vært meget populært. For oss i skikretsen er det et viktig signal som gis og det skaper interesse for skisporten.

Skikretsen opplever fortsatt stor forståelse og verdsetting i kommunens etater for det arbeidet som klubber og krets gjør for skisporten i kommunen. Vi skal ikke underslå at vi er meget utålmodige vedr. utbygging og oppgradering av flere skiarenaer i randsonen til marka Det er viktig at vi som krets fortsatt holder opp trykket og jobber for utvikling av skianlegg iht. vedtatte planer og får gjennomslag for nye planer. Vi har også gitt vår uttalelse og sterke ønsker i forbindelse med den nye mangeårige behovsplanen for idrett i Oslo fra 2021. Her går det klart fram hva som er våre prioriteringer. Gode skianlegg skaper mer aktivitet i befolkningen, inkludert barn og unge.

Skiforbundet har vi hatt tett kontakt med hele året. Møter har foregått jevnlig. men da digitalt I første rekke gjaldt det organiseringssaken som vi og andre kretser ble sterkt involvert i. Saken skulle kommet opp på skitinget i fjor, men pga. Corona-situasjonen ble tinget og saken utsatt. Vil muligens bli berørt under det utsatte digitale skitinget i 2021. Ellers mye kontakt og samarbeid mellom kretser og forbund omkring smittevernrestriksjonene det siste året. Vi har selvsagt sammen med forbundet forsøkt å skape forståelse overfor myndighetene for at skiidretten i sin form burde. fått noen lettelser (men med strenge smittevernprotokoller) for å kunne gjennomføre en del skirenn, ikke minst lokalt, men vi har ikke fått gehør/tillatelse.

Skikretskontoret ble fullt bemannet igjen etter permitteringer fra august 2020. Mesteparten av tiden etterpå har Toril og Tove jobbet fra hjemmekontor og dette har fungert godt. Møtevirksomheten har vært gjennomført digitalt både i kretsstyrets møter og i grener.

Oslo idrettskrets har vi som vanlig hatt et tett og godt samarbeid med. Skikretskontoret flyttet som kjent til Brynsveien sammen med idrettskretsen i løpet av vinteren 2020. Dette er en midlertidig løsning mens Idrettens hus på Ekeberg rehabiliteres/bygges om. Dato for «hjemflytting» er pr. nå ikke kjent

**7. PARAIDRETT**

**Bevegelseshemmede/Utviklingshemmede/Synshemmede/Hørselshemmede**

**Utviklingshemmede**

Skirenn-langrenn: Flere renn i terminlisten har åpnet for deltagelse av Utviklingshemmede. I forbindelse med nedstengingen av Norge i forbindelse med Pandemien ble alle arrangementer i Oslo avlyst.

**Samlinger/arrangementer for målgruppen UH.**

\* 3 Dagsamlinger i samarbeid med Oslo- og Akershus Skikrets

\* Ridderrennet ble av lyst

\* Kick the Limits ble avlyst

\* Arrangement på Storefjell ble avlyst

**Treningsgrupper i Koll, Rustad, Heming, Lyn og Lillomarka**

Gruppa til Koll driver med langrenn, men også her ble pandemien årsak

til at mye ble annullert. Medlemmene her var over 20 år og smittevernreglene var strengere for den voksne gruppen. Koll har totalt 5 medlemmer. Langrenns gruppa til Rustad har heller ikke hatt fullt opp med treninger, men de har flest under 20 år. Totalt 5 medlemmer. Alpin og langrenns gruppa i Heming hadde barmark trening, men fikk gjennomført bare 2 vintertreninger. Alpin har 7 og langrenn med 12 utøvere. De er totalt 19 medlemmer. Lyn langrenn har også noen utviklingshemmede. Lillomarka Skiklubb har 1 utviklingshemmet.

**Dagssamlinger**

Her ønsket vi å satse på kontinuitet, men av samme årsak som nevnt over ble mange tillyste arrangement avlyst. Har avlyst 3 av 7 samlinger, den siste er flyttet dato fra april til mai.

Deltagere som var med på samlingene varierte fra 5-10 deltagere, mest voksne. I vår gruppe på Facebook, ParaIdrett på Østlandet – for utviklingshemmede har vi nå mer enn 160 medlemmer.

**Bevegelseshemmede**

**ParaAlpint Ready**

Mai 2020 overtok klubben Ready ParaAlpin prosjektet i helhet som skikretsen har hatt ansvaret for i 3 1/2 år. Skikretsen laget en intensjonsavtale med Ready som skulle vare ut 2020. Den gikk ut på å følge de opp ved behov. Klubben får så lenge de har tilbud låne tilhenger med vinter og sommer utstyr. De har ansvar for å telle opp og Skikretsen for innkjøp ved mangler. Tilbudet skulle fortsette i samme form som lavterskeltilbud. Da klubben overtok var det 26 medlemmer, både sittende, stående og synshemmede. I dag et år etter har de 18 medlemmer.

Ready hadde fra før en egen satsningsgruppe som konkurrerer Norgescup.

**Lyn Bevegelseshemmede**

Lyn langrenn har en barne- og en voksengruppe. Voksengruppen har hatt økt rekruttering, mens barnegruppen har slitt med rekrutteringen siste årene. Skiforbundet, Oslo Idrettskrets og Skikretsen har gjennomført flere møter med klubben og kommet frem til en plan for å øke rekrutteringen. Pga Covid 19 ble ikke tiltakene satt i verk denne sesongen. Antall medlemmer denne sesong var 19 (som inkluderer noen utviklingshemmede)

**Synshemmede**

Hodr har tilbud til synshemmede langrenns utøvere. De er selvstendige og har flere aktiviteter og turer for sine medlemmer. Antall medlemmer sist sesong var 11. De fleste her er voksne. Dette er en stor nedgang fra sist sesong.

**Fremtiden:** Vi har en pågående diskusjon om organisering av ParaSki i Skikretsen. Det er stor sannsynlighet for at Oslo Skikrets vil sette ned et «fagutvalg» som skal jobbe med ParaSki i Skikretsen

Hilsen

20. april 2021

*Lillis Rabbing og Terje Ulsrud - Utviklingshemmede*

*Tove Andersen– Syn og bevegelses hemmede*

**8.  ANLEGG**

Anlegg er langsiktig arbeid, og tiden fra et ønske eller ide oppstår til anlegget er bygget, utvidet eller rehabilitert kan være lang. Reguleringer og finansiering tar tid og arbeidet til skikretsen har derfor vært preget av kontinuitet opp mot den anleggsplanen vi har utarbeidet over år. Arbeidet i 2020/2021 har bestått av rene anleggstiltak, befaring og planer i tillegg til saker med idrettspolitisk og marka-politisk innhold.

Oslo Skikrets er helt avhengig av Oslomarka for utøvelse av aktivitet. Vi har noen gode anlegg i randsonen med alpinbakker, hoppbakker og langrennarenaer, men også selve Marka er veldig viktig for skiklubbene for å gjennomføre aktivitet. Vi er derfor glade for tiltak som tar vare på den ressursen som Marka er for oss. Alt som skjer innenfor markagrensen er av vital betydning for skimiljøet i Oslo. Til sammen er skiklubbene som sogner til Marka sannsynligvis den største brukergruppen av barn og unge i Marka. Idrett er et av Markalovens hovedformål, og idrettslagenes medlemmer er ikke bare en av de største brukergruppene i Marka, men også en viktig tilrettelegger for friluftsliv og idrett i arbeidet disse legger ned gjennom klubbene.

Det meste av organisert treningsaktivitet foregår på kveldstid i opplyste anlegg i randsonen av Marka. Det samme gjør konkurranser i alle grener, fortrinnsvis på helg. Forutsigbarhet og programfestede aktiviteter er viktig for å planlegge familielivet. For at skiklubbene skal kunne være sikre på å kunne gjennomføre sine planlagte og programfestede aktiviteter er produksjon av kunstsnø veldig viktig. Skikretsen støtter opp under arbeidet med snøsikre arbeider.

Siden skiklubbene i stor grad er dugnadsdrevet av foreldre som har en tilmålt tid til klubbarbeid, ønsker foreldrene å benytte mest mulig av denne tiden til skapende arbeid for barn og unge, og minst mulig dødtid til administrativt og politisk arbeid.  Da er det viktig å lage rammebetingelsene enklest mulig. Skikretsen har i denne perioden blitt invitert av BYM for å lage driftsavtaler for langrennsanleggene og første utkast er straks klart for Lillomarka Arena. Arbeidet med øvrige anlegg kommer fortløpende.

**Strategi.**

I foregående år har vi fått bekreftet at kontinuitet i anleggsplanleggingen gir resultater: bevilgende myndigheter gjenkjenner prosjekter når de gjentas år etter år av klubb, skikrets og idrettskrets. Derfor er en langsiktig anleggsplan som holder på anleggsprioriteringene viktig. En prinsippfast prioritering har tjent oss vel gjennom flere år. Idrettskretsen og kommunen kjenner igjen fra år til år de anlegg som vi ønsker bygget ut, og det er lettere for kommunen å støtte seg på oss når våre ønsker til utbygging ligger i en anleggsplan som er gjennomarbeidet og er konsekvent. I denne perioden har vi nominert to anlegg til Norges Skiforbunds Anleggspolitiske program. Dette er Sogn Snøpark og Grefsenkleiva (de to høyest prioriterte sakene fra vår anleggsplan).

**Anleggsplanen**

Skikretsens anleggsplan er det dokument som ligger til grunn for våre vurderinger av hvilke anlegg som skal bygges, og i hvilken rekkefølge. Anleggsplanen vedtas av skikretsens anleggskomite. Komiteen består av en representant fra hver gren, samt skikretsleder og leder av komiteen.

**Oslo kommunes ‘’Behovsplan Idrett’’**

Behovsplanen for Idrett i Oslo er et styringsverktøy for Oslo kommune som skal synliggjøre behovet for nye idrettsanlegg og arealer. Det er en 10-årig plan som rulleres hvert 2. år. I forbindelse med rulleringen av Behovsplanen 2021-2028, har vi spilt inn ønsker om hvilke anlegg skikretsen ønsker bygget og rehabilitert, og i hvilken rekkefølge.  
  
Oslo Kommune ved BYM la i 2020 Behovsplanen for 2021-2028 ut på høring etter å ha gått igjennom alles innspill. Behovsplanen som kom på høring har i stor grad tatt hensyn til våre prioriteringer, men vi ser at det i noen tilfelle er BYM’s egne prioriteringer som til syvende og sist gjelder. Vi har poengtert de anlegg vi har i Anleggsplanen som ikke hadde kommet med. I tillegg har vi presisert noen av prioriteringene ved enkelte anlegg med viktigheten av omfanget på oppgradering og viktigheten av snarlig reguleringsarbeid.

Det er en forutsetning for kommunal bevilgning at anleggene står i den kommunale behovsplan. Det er også en forutsetning av et anlegg står i den kommunale behovsplan for å få spillemidler, selv om det ikke søkes kommunale midler.

**Anlegg i Oslo**

I en sesong med gode forhold har både marka og anleggene vært godt brukt. Kanskje mere enn noen gang på grunn av at flere andre aktiviteter/innendørs trening har vært stengt. Gode perioder med produksjonstemperatur ga anleggene veldig gode forhold som har vart lenge. Snøproduksjon er viktig i de fleste vintre for å kunne åpne sesongen før jul og bevare den lengst mulig for å kunne rekke å gjennomføre alt som er planlagt.

Utvikling av bydelsanlegg ("På ski der du bor") har vært viktig og under en pandemi som vi har stått i har dette vært ekstra viktig for å hindre mobilitet. Derfor ser vi det som ekstra viktig at rehabilitering av de lokale mindre alpinbakkene i Oslo kommer i gang som lovet for å gå flest mulig på ski der de bor. Dette gir utvilsomt økt aktivitet.

**Marka politikk.**

*Nasjonalpark i Østmarka?*

Marka politikken er viktig del av arbeidet for å fremme skiidretten i Oslo.. Det er altfor mange som ønsker å begrense vår aktivitet innenfor marka grensen. Vi ønsker å påvirke premissene for vår aktivitet innenfor marka grensen. Derfor prøver vi å være proaktive, istedenfor i ettertid å bøte på skader andre påfører oss. Erfaringen er at års påvirkninger via diverse organisasjoner mht. idrettspolitisk og politisk arbeid gir resultater.

Det har lenge foreligget et forslag om en nasjonalpark i Østmarka.. Et viktig formål med verneforslaget har vært å hindre avvirkning av verdifull skog. I mars 2020 ble saken konkretisert ved at   statsforvalteren i Oslo og Viken fikk i oppdrag å utrede en nasjonalpark. I oktober ble det invitert til innspill til planen og skikretsen har sendt sitt innspill. Vi konkluderte med at målsetningen for en nasjonalpark kan oppnås lettere med en mindre byråkratisk løsning.  En nasjonalpark er en svært omstendelig prosess og en omstendelig forvaltning. Vernebestemmelsene i en nasjonalpark er som oftest meget restriktive og vil være et betydelig   hinder for utviklingen og opprettholdelsen av skiidrett i slike områder.  Etter vår mening burde det være mulig at skogvern skjer på en enklere måte enn gjennom etablering av en nasjonalpark.

Det var en forutsetning under behandlingen i Stortinget av marka loven at Marka skulle være et tilhold for friluftslivets og idrettens aktiviteter.   Prinsippet om flerbruk ble fastslått. Flerbruksprinsippet muliggjør et flerfoldig bruk av Marka og sikrer de ulike brukergrupper et tilhold for sin aktivitet i Marka. Store verneområder med strenge verneforskrifter begrenser slikt flerbruk. Disse begrensningene gjør det vanskeligere å opprettholde gode løyper, og med tiltagende vern blir muligheter for aktivitet mindre. Når verneområder i Marka overstiger 10-11 % av arealet, som nå kan skje, mener vi at man bør finne en mindre konfliktskapende måte å sikre skogen mot avvirkning. Vi har forstått at sikring av skogen i Østmarka mot avvirkning i stor skala er den viktigste grunnen til at det ble foreslått en nasjonalpark.   Oslo kommune er hovedsakelig eier av de påtenkte verneområder. Det er skikretsen oppfatning at det bør være mulig å komme overens med Oslo kommune om en forvaltning av skogen i Østmarka som sikrer den mot flatehogst uten å måtte gå veien rundt en kompliserende nasjonalpark. Dette fremførte vi i vårt høringssvar til statsforvalteren.

Også idrettskretsen og Skiforeningen har i sine høringssvar uttrykt sterk skepsis til de begrensninger som en nasjonalpark kan gi.

*Registrering av friluftsområder*:

Bymiljøetaten (BYM) har hatt et arbeid gående om registering av friluftsområder og naturtyper

Beskrivelsen av friluftsområder er datagrunnlag som trolig vil bli brukt i planarbeid i senere. Hvis det er feil i beskrivelsen av områder der skianlegg ligger kan det bli feilreferert av senere brukere av datagrunnlaget. Vi har derfor gitt innspill til tekstrettelse for til 3 områder:

Linderudkollen, Skullerud og Frognerseteren, som gjelder Hemingseter.

**Fremdrift av noen anlegg:**

For anleggsberetning av enkeltanlegg henvises det grenenes beretninger.

*Atle Rømo Anleggsansvarlig/Peter Zimmer Ansvar markasaker*

**9. OPPSUMMERING**

Siden jeg begynte å skrive sluttord i årsberetningene i skikretsen for over 10 år siden, er dette kanskje den mest spesielle. Det samme skrev jeg også innledningsvis i oppsummeringen i fjorårets beretning. Forskjellen er at den sesongen vi nå har lagt bak oss er enda mer spesiell. Vi har fortsatt en sterk smittesituasjon og nedstenging, men denne sesongen har vi heller ikke kunnet arrangere skirenn verken i bakker eller løyper. Har det siste i det hele tatt skjedd etter krigen i 1945? Neppe, uten at jeg skal være skråsikker.

Jeg synes det er en trøst oppi alt med null renn i kretsen at vi har hatt Oslo-løpere med i store internasjonale renn som VM og som har gjort fantastiske prestasjoner. Jeg tenker selvsagt på Kristina Riis-Johannessen, Simen Krüger, Martin Johnsrud Sundby, Trym Nygaard Løken, Hans Christer Holund, Heidi Weng, Ferdinand Dahl og Jarl Magnus Riber. Jeg er kjempeimponert.

Som det framgår av beretningen og regnskapet, er økonomien i skikretsen solid også denne gangen. Jeg regner med at det igjen blir fordelt midler til alle skigrenene som kan brukes på diverse aktiviteter.. I og med at vi har hatt en meget laber sesong 20/21 med ingen renn i Oslo, heller ikke rulleskirenn sommeren 2020, ser jeg for meg at det kan bli trangere økonomisk for oss når vi skal gjøre opp økonomisk status neste år på denne tida. Kanskje vi kan trylle fram noen ekstra skirenn i regi av klubber i skikretsen de par siste månedene i 2021. Ellers viktig å være kreative både på krets- og klubbnivå. Da tenker jeg også på statlige støtteordninger som er lovet til idretten. Bruk denne muligheten når den kommer.

Helt til slutt mange takk til alle klubber, til alle i kretsstyret og til alle andre tillitsvalgte i grener, i team osv. Jeg er tross alle vanskelighetene imponert over innsatsen lojaliteten og kreativiteten. Tusen takk for den rare sesongen 2020/2021. La oss være enige i at det kunne ikke gått verre enn i rennsesongen 2021. Nå retter vi blikket mot neste skisesong med mindre utfordringer, men nye muligheter og fortsatt godt fellesskap til beste for skisporten i Oslo.

Oslo, den 28.04.21



**Årsberetning 2020/2021 – Alpin**

**Komiteen har bestått av følgende:**

Leder: Finn Espen Sellæg

Nestleder, Marianne Owesen Hoel

HL/LF ansvarlig, terminliste: Haakon Knudsen

Anlegg: Sabine Merky

Trenerkoordinator/sportslig Kasper Sjøstrand

Koordinering Oslo Vinterpark Jon Børre Lien

Oslo Cupen/runden: Eivind Furuseth

**Møter**

Det er avholdt 5 møter. I tillegg er det avholdt digitalt vårmøte og høstmøte hvor alle klubbene har vært invitert. Oslo Skikrets har vært representert ved representant fra styret ved NSFs vårmøte og høstmøte. I tillegg har representanter for styret deltatt i diverse møter med eiere/ administrasjon, brukergrupper, skiforbundet og skianlegg.

**Idrettsregistrering**

Det var i Oslo for sesongen (2020) registrert totalt 2050 utøvere innen alpin, mot 1999 utøvere i forrige sesong (2019). Det var registrert 108 FIS-løpere fra Oslo krets i sesongen (mot 97 i sesongen 2019), som har trent i egen klubb, lag eller skigymnas. Antallet løpere i alpint har vært stigende de siste årene, fra et nivå på rundt 1700 løpere i årene 2015-2016. Antall FIS-løpere er også stigende fra et nivå på rundt 75 løpere i årene 2014-2016. Totalt sett er vår vurdering av interessen for alpinsporten er jevnt stigende. Klubbene melder om god økning av medlemmer i de yngre gruppene, til tross for begrensninger som har medført at vi ikke har arrangert et eneste renn i Oslo denne vinteren på grunn av koronasituasjonen.

**Økonomi**

Det har ikke vært arrangert renn denne vinteren, verken i Oslo eller HL/TL. Kretsen har imidlertid bidratt med midler til innkjøp av nett til Wyller, og porter til Snøhallen. Alpin har ca. kr 220.000 i avsatt midler som kan disponeres til ulike tiltak.

**Heiskortstøtte – støtte fra Oslo kommune**

Et vesentlig bidrag er også i år fordelt på alle aktuelle klubber i Oslo, gjennom den ordningen som eksisterer for dette i kretsen. Dette utgjør årlig omtrent kr 600.000, - som fordeles på alle grener som betaler heiskort knyttet til sin trening.

**OSK terminliste/ renn**

Terminlisten har vært utarbeidet av AK Oslo Skikrets i samarbeid med klubbene og etter vanlige prinsipper. Men på grunn av korona har det ikke blitt gjennomført et eneste renn i Oslo denne vinteren. Det har heller ikke vært gjennomført hovedlandsrenn for U16 eller Telenorleker for U14.

Forberedelse av neste års terminliste vil skje på samme måte som i tidligere år, med Oslo Cup for U12 og Oslorunden for 10 år og yngre. Det planlegges også for rangeringsrenn og KM for U14 og U16.

**Landsfinalen og Hovedlandsfinalen**

Telenorlekene (Landsfinale for U14) 2020 skulle vært avholdt på Norefjell, mens hovedlandsfinalen (U16) skulle vært avholdt på Geilo og Ål, men begge ble dessverre avlyst på grunn av koronasituasjonen.

Telenorlekene skulle etter planen vært arrangert av Heming og Ready i Wyller i 2021, men på grunn at korona er dette nå utsatt til 2023.

**Sportslige Resultater**

Ingen renn har vært avholdt for U16 og yngre denne vinteren. Det har imidlertid vært avholdt FIS-renn i Norge. Oslo Skikrets har mange gode resultater å vise til blant FIS-løperne denne vinteren.

**Tryvann / Wyller**

Bakkefordelingsmøte og koordinering av aktiviteter er gjennomført etter vanlige prinsipper. Bakkefordelingsmøte ble gjennomført mellom trenere, klubbkoordinatorer og i samarbeid med Oslo Vinterpark. Klubbene samkjører på aktuelle alderstrinn.

**Anlegg**

Aktiviteten i alpint foregår i en rekk store og små alpinbakker i Oslo. Mange av de små bakkene eies og drives av Oslo Kommune, mens de større bakkene er privat eid. For alle bakker har vi avtaler som sikrer tilgang til trening og konkurranser for klubbene i Oslo Skikrets.   
  
Vi opplever imidlertid stort press på tilgang til trenings- og konkurransetraseer. Spesielt gjelder dette for storslalåm og fart, men også for slalåm og grunnleggende skitrening for yngre barn er det sprengt kapasitet. Det er kun Wyllerløypa i Oslo som er egnet til å trene storslalåm og fart, og alle klubber i Oslo bruker denne traseen én eller flere ganger i uka. I starten av 2020/21-sesongen opplevde vi svært lite snø i Oslo, men etter nyttår kom det kaldt vært og bakkene med kunstsnøanlegg fikk produsert mye snø. Dette har medført at vi har hatt gode treningsforhold i de fleste bakkene.

Det er stort behov for utvikling av flere trenings- og konkurransebakker for alpinsporten i Oslo. Og det er behov for opprusting av de mindre bakkene for å bedre kapasitet i bakke og heis, samt en betydelig oppgradering av kunstsnøproduksjonskapasiteten.

**Klubbsamarbeid**

Klubbsamarbeidet i kretsen fungerer bra.

**Kretslag/ samarbeid**

Det er ikke etablert eget kretslag, da man har satset på samarbeid i en bredere skala. Løperne trener uansett mye sammen i hverdagen, da de deler traseer i Wyller.

Det ble laget egne jakker for Oslo Skikrets, som har vært tilgjengelig for alle klubbene. Oslo skikrets tilby jakker til klubbene også for sesongen 2021/ 2022.

**NSF – Laguttak/ Uttak til internasjonale renn**

For sesongen 2021/2022 har NSF tatt ut totalt 29 løpere, i tillegg til løpere på Para-laget. Dette er en økning fra 25 løpere i fjor.

Løpere fra Oslo skikrets på lag;

Kristina Riis-Johannessen Ready B status

Kaja Norbye Heming B status

Henrik Røa Heming B status

Fabian Wilkens Solheim Heming B status

Tuva Nordby Heming C status

Alexander Steen Olsen Kjelsås C status

Kasper Kindem Ready C status

Oscar Zimmer IRS C status

Marcus Grasto Nilsson Ready B-status, para elite alpint

Hanne Vadseth Ready Medtrenende, para elite alpint

Magnus Balchen Ready Medtrenende, para elite alpint

Jostein Slaastad Ready Medtrenende, para elite alpint

Thomas Daae IRS Medtrenende, para elite alpint

Oslo Skikrets hadde flere løpere uttatt til junior VM i bulgarske Bansko i mars. Kaspar Kindem, Ready, Alexander Steen-Olsen, Kjelsås, Oscar Zimmer, IRS, og Blanca Westhoff Bakke, Heming. Kaspar Kindem tok bronse i storslalåm.

I senior VM i italienske Cortina i februar ble tre osloløpere tatt ut. Fabian Wilkens Solheim, Henrik Røa og Kristina Riis-Johannessen. Fabian og Kristina tok gull i lagkonkurransen.

**Utdanning / Kurs**

Vi har gjennomført flere trenerkurs både Trener I og Trener II, samt TD-kurs. Vio har også hatt trenere fra Oslo som har tatt trenerkurs for funksjonshemmede i regi av Skiforbundet (ParaAlpint).

**WEB**

Oslo Skikrets bruker som hovedregel web som informasjonskanal ut til kretsens klubber og registrerte alpinkontaker. Kretsen ønsker å motta informasjon og materiale fra klubbene, som kan legges ut på kretsens hjemmeside.

Takk for godt samarbeid i året som har gått.

Oslo, mai 2021

Alpinkomiteen i Oslo Skikrets

**Et bilde som inneholder snø, utendørs, bygning, bane

Automatisk generert beskrivelse**

**Årsberetning 2020/2021 – Freestyle**

Der fjorårets sesong startet med snømangel og utfordringer med å bygge opp anlegg og arrangere konkurranser, har vinteren 20/21 heldigvis vært snørik i Oslo. Kulden i januar gav god snøproduksjon som la et godt grunnlag for resten av sesongen. I Tryvann var parken av god kvalitet gjennom hele sesongen. Hoppene i bunn av Wyller kom ikke opp før litt ut i 2021, men det har til gjengjeld vært mye aktivitet der helt frem til anlegget stengte for sesongen. Disse hoppene er av svært høy kvalitet, og er et veldig viktig tilbud for freeski idretten i Oslo.

Konkurransemessig har selvfølgelig koronapandemien påvirket oss i vinter. Likevel lot det seg gjøre, etter god dialog med kommuneoverlege, å gjennomføre et norgescuprenn i Big Air i Wyller med Heming Adrenalin som arrangør. Konkurransen ble gjennomført i solen på en god måte både sportslig og smittevernmessig.

Anleggssituasjonen fortsetter å være den største utfordringen for freestylegrenene. Terrengparker og skicrossløyper er snø krevende anlegg som krever kapasitet på strøm- og vannkabler kombinert med snøkanoner og lave nok temperaturer. Å bygge ut og drifte denne type kostnadskrevende infrastruktur kan være kommersielt utfordrende for anleggseiere. For å fortsette den positive utviklingen med antall medlemmer i våre grener må det komme på plass flere, gode terrengparker i skianleggene i Oslo. Det er avgjørende at man fortsetter å bygge opp hoppene i Wyller i fremtiden. På sikt håper vi, og jobber mot, at man kan ha både superpipe, hopp og en slopestyleløype samtidig i Wyller. Komitéen håper også at planene for utvidelse av anlegget i Grefsenkollen går videre og at det etter hvert blir et godt anleggstilbud for freeski der også. Oslo trenger flere gode freeski anlegg utover Tryvann/Wyller.

Freestylekomiteen vil understreke det sterke behovet for bedre anlegg for freestylegrenene i Oslo. Freestylegrenenes treningsfasiliteter ligger i kommersielle anlegg og kvalifiserer derfor ikke for offentlig støtte, f.eks. gjennom spillemidler. Dermed får ikke barn og unge som vil bedrive moderne skisporter den samme anleggsstøtten som unge i f.eks. fotball, langrenn eller hopp. Det er derfor behov for å finne muligheter for andre ordninger som kan sikre at den raskest voksende skigrenen i landet får mulighet til kommunal/statlig støtte på lik linje med de tradisjonelle skigrenene. Det er avgjørende at klubber, krets og resten av Ski-Norge står samlet bak arbeidet som gjøres med å sikre treningsanlegg for våre grener i fremtid med stadig mer ujevne kuldeperioder.

Skicross har tidligere hatt aktivitet i Oslo, men de siste sesongene har den dessverre så og si vært fraværende. Skicross er en spektakulær og morsom idrett, men rekrutteringen er fremdeles en utfordring, ikke minst på grunn av mangel på arenaer i østlandsområdet. Det viktigste tiltaket for å øke aktiviteten vil være en permanent trasé i Oslo-området som kan brukes både til rekruttering og trening. Skicrossanlegg er veldig nyttige treningsarenaer ikke bare for skicross, men for samtlige av de alpine grenene, og passer perfekt inn i Skiforbundets treningsfilosofi SUM.

Til slutt vil komitéen gjerne minne klubbene i Oslo om muligheten til å søke om økonomisk støtte. Alle tiltak som kommer utøvere til gode er mulige å søke om støtte til. Eksempler på tidligere tildelinger er støtte til utstyr for utlån til unge som vil prøve seg på ski eller støtte til gjennomføring av arrangement for barn og unge i bakken.

Oslo, 21. april 2021

Henrik Nordviste

Leder i Freestylekomitéen

**Årsberetning 2020/2021 – Hopp**

Hoppkomite består av;

Leder Ann-Kristin Sætre Heming Il

Nest Leder Snorre Sagen, KOLL Il

Styremedlem; Kjetil Sundal, Koll Il /Kollenhopp

Styremedlem; Marius Huse, Ready /Kollenhopp

Styremedlem; Steinar Midskogen Try Il

Anlegg; Endre Landbø Østre Aker

**MØTER/REPRESENTASJON**

Hopp og Kombinert komiteen i kretsen samarbeider tett og har felles møter. Leder har deltatt på Oslo Skikrets sine møter. Dette året har møtene vært gjennomført på Teams pga. Korona restriksjoner. I tillegg har Leder deltatt på NSF Hopp Høstmøte digitalt. Skitinget i Ålesund som skulle vært avholdt i Juni 2020 ble avlyst pga. Korona Nytt Skiting er satt opp i Juni og skal bli gjennomført Digitalt. Oslo skikrets sitt Årsmøte 2020 ble avlyst av samme grunn som ovenfor. Høstmøte for hver gren ble gjennomført Digitalt.

Hopp og Kombinert samarbeider tett med aktivitet for aldersbestemte. Østre Aker og Kollen hopp er de to største Klubbene som har mest aktivitet og medlemmer for Skihopping i Oslo

Kollenhopp og Østre Aker samarbeider godt sammen for å få til god aktivitet.

Gren Komiteen har også godt samarbeid med Akershus og Østfold, samordner Terminlister og aktivitet.Denne sesongen som fjor året har det blitt vanskelig å få gjennomført renn av hensyn til de strenge Korona tiltak som har vært pålagt idretten.

**SAKER:**

Rekruttering har som alltid første prioritet i Komiteen

Oslo Skikrets har denne sesongen lansert forslag om utvidet bruk av Distanse kort som utøver kan konkurrere mot seg selv med bla. Notere km. På ski, hvor mange skihopp er utført gjennom vinteren. Uttrekks premie fra Skikretsen ved innlevering av aktiviteten, der de beste klubbene blir premiert.

De fleste Hopprenn som var Termin listet i Vinter har måttet avlyses av Korona restriksjoner. September Cup og Telenor karusell Hopp renn Høst 2020 ble gjennom ført for de yngste og aldersbestemte 12- 16 år.

**ØKONOMI:**

Hopp og Kombinert har felles økonomi. Vi er i god balanse selv om 2 vanskelig år med få arrangert skirenn.

**ANLEGG:**

De to største anleggene vi har i Oslo er Midtstuen og I Linderudkollen. Vinteren har vært bra med gode snøforhold. Bakkene har vært tilgjengelig for hopping.

Holmenkollen har også vært tilgjengelig i løpet av Vinteren til Hopping, men pga. avlyst World Cup er bakken ikke blitt prioritet for å holde oppe. Det skulle arrangeres Norges Cup renn i Holmenkollen, men dette rennet ble også avlyst pga. Korona

Trollbakkene ved Sognsvann har vært lite aktivitet i de siste året, de som har tilhørighet trekker til Gruppen i Østre Aker. Men det er viktig å ha småbakker i nærområdet, så satser på aktiviteten kan ta seg opp. Bakken er avhengig av snø rike vintere da det er mangel på snøkanoner.

**SAMARBEIDSPARTNERE**

Skikretsen samarbeider godt med Hoppklubbene i Oslo. Bymiljøetaen divisjon Idrett er ellers en viktig brikke i vårt arbeid. Vi er svært glade for at vi har en kommune som bevilger midler slik vi har gode Hoppanlegg i Oslo. Kommunen bidrar ved prepping og vedlikeholdt av anleggene som er et must for å ha den hoppaktiviteten som vi har i Oslo.

**KOLLENHOPP**

Kollenhopp har god rekruttering av yngre løpere 32 medlemmer med ukentlige treninger i Midtstuen. Ung 12-16 har 35 utøvere med treningstilbud 3 ganger i uken pluss samlinger hver helg mellom Jul og Påske. Hopp Elite har 22 utøvere. Kollenhopp masters (veteran) har 18 utøvere med ukentlige trening og har noen samlinger.

**TRY**

Try har fått i gang egen trening har 35 aktive 6 og 7 åringer med trening i Midtstuen

**ØSTRE AKER**

20 barn under 12 år med trening i Linderudkollen torsdager gjennom vinteren.

Oslo skikrets har nærmer seg nesten 100 aktive barn som er veldig positivt for Oslo skikrets

**TERMINLISTEN/AKTIVITET**

Storsamlingen til Hopp Skiforbundet ble avlyst i Juni 2020

Kollenhopp arrangerte Kollenhopp uka i første Sommerferie uken

Med støtte fra OIK og samarbeid med KNS og Oslo Studenters Roklubb ble det arrangert Sommerhoppskole i hele 5 uker i sommer. Totalt 100 barn og unge var innom sommerhoppskolen

Høst 2020 ble det gjennomført noen Telenor Karusell renn for de yngste. I tillegg September Cup i Midtstuen

Resten av vinteren ble renn avlyst for de yngste og aldersbestemte pga. Koronarestriksjoner

NM Hopp i Midtstuen ble arrangert 30 okt 2020 med Kongepokal på programmet. Daniels Andre Tande ble vinner av NM og Kongepokal

Øvrige resultat for Oslo skikrets utøvere - se resultatet Skiforbundet sine sider

NM Junior på Voss fikk Kristoffer Sundal Eriksen (Koll) en fin 2 plass

Hovedlandsrennet skulle vært arr. I Oslo denne vinteren, men måtte avlyses pga. Korona restriksjoner. Ny dato er satt opp i løpet av Sommeren

Sander Vossan Eriksen (Bækkelaget) ble tatt ut til å delta i Sommer Grand Prix , fikk gode resultatet slik han hoppet seg inn på World Cup laget og fikk bla deltagelse i Hopp Uka og VM Skiflyging i Planica. Se Fis-ski.com for flere resultater

KM ble arrangert sammen med Akershus og Østfold i Juni samtidig med Kollenhopp uka

KM resultater finner du på linken <https://live.kjump.no/185>

**SKIDOMMERE OG TD**

Oslo har Norges eldste skidommerlaug. Siste årene har Oslo og Akershus slått seg sammen. John Even Westby bistår kretsen med å skaffe Dommere og TD til lokale renn i Oslo

**Sluttkommentar:**

Ønsker å takke alle tillitsmenn, renn arrangør og ikke mist trenere og ledere i Kollenhopp og

Østre Aker. I tillegg til våre Dommere og TD som stiller opp og gjør en utmerket jobb når renn skal arrangeres.

Takk til Oslo Kommune, Skiforeningen som til retter legger for at man kan tilby gode treningsforhold både Vinter og Sommer.

Takk til Wang Toppidrett med deres tilbud for god skolegang med mulighet for å få til full satsning på skihopping.

Vinteren har vært snørik og Hoppanlegg vært oppe for aktivitet. Trist at renn og aktivitet har måttet stoppe pga. Korona restriksjoner, men vi satser på kommende sesong vil nærme seg det normale for konkurranser og treningen for de over 12 år kan normaliseres igjen.

Positive er at vi har beholdt barn og ungdom gjennom denne vinteren og rekrutteringen går riktig vei.

Med Vennlig Hilsen  
  
Ann-Kristin Sætre

Et bilde som inneholder hvit

Automatisk generert beskrivelse

Hopp Komiteen Oslo Skikrets

**Årsberetning 2020/2021 – Kombinert**

**Kombinertkomiteen:**

Leder Mette Sannes Kollenhopp

Medlem Arne Tiller Østre Aker

Medlem Anders Blix Gundersen Heming

Medlem Carlo Brömel Kollenhopp

**Møter:**

Leder har deltatt på styremøter i Oslo skikrets og diverse møter rundt skikretsen for øvrig, de fleste av møtene har vært arrangert som nettmøter pga den pågående epidemien. Leder har vært representant i beredskapsgruppen rundt Korona i Oslo skikrets, som har hjulpet klubber og utøvere med hva som har vært gjeldende regelverk og anbefalinger i Oslo Kommune.

De fleste aktivitetene for aldersbestemte grupper er organisert via Østre Aker/ Koll og Kollenhopp. Junior /senior er organisert via Kollenhopp.

Når det gjelder utøvere under 12 år har samarbeidet mellom klubbene i Oslo fortsatt på samme måte som tidligere år. Det er i hovedsak 2 treningsgrupper for utøvere under 12 år, det er Kollenhopprekrutt i Midtstulia og Østre Aker/Koll i Linderudkollen. Det er godt samarbeid mellom trenerne i de forskjellige gruppene, så det er treninger nesten alle dager.

Det er fortsatt et tett samarbeid mellom hopp og kombinert komiteene i Oslo skikrets.

Komiteen har samarbeidet med komiteene i Akershus og Østfold skikrets for å samkjøre terminlister og samarbeid rundt planleggingen av felles renn. Vi vil arbeide for at dette samarbeidet fortsetter også i kommende sesong. Kretsene har utøvere i samme team (Kollenhopp) fra aldersbestemte klasser og oppover.

**Saker:**

Det har vært en svært vanskelig sesong for klubbene når det gjelder arrangering av treninger og renn i forhold til de retningslinjer og regler som har vært aktuelle til enhver tid i den pågående Koronaepidemien. Treningsgruppene har hatt sterkt fokus på smittevern og har tilrettelagt for sikre arrangementer (både treninger og renn). Dette har ført til at i det minste treninger har blitt gjennomført med de begrensningene tiltakene har medført.

Hovedsaken har også denne sesongen vært arbeide rundt de yngste utøverne. Rekrutteringsarbeidet har første prioritert for komiteen, dette er det viktigste arbeidet som gjøres med tanke på kommende sesonger. Komiteen har hele tiden jobbet sammen med hoppkomiteen når det gjelder dette.

Videre prøver vi å fokusere på å få jenter med i kombinert. Alle renn vi arrangerer har hatt egne jenteklasser. Det har vært fokus på antidoping, med krav til utøvere som skal representere kretsen i renn. Alle utøvere f.o.m Hovedlandsrenn alder skal ta antidopingkurset på nett.

Klubbene i kretsen jobber aktivt for å skaffe nytt, godt utstyr til utlån/leie til de yngste utøverne. Det er en stadig jakt på ressurser.

Oslo Skikrets har denne sesongen lansert forslag om utvidet bruk av Distanse kort som utøver kan konkurrere mot seg selv med bla. Notere km. På ski, hvor mange skihopp er utført gjennom vinteren. Uttrekks premie fra Skikretsen ved innlevering av aktiviteten, der de beste klubbene blir premiert.

**Arrangement:**

De fleste renn som var planlagt i vintersesongen ble avlyst denne sesongen på grunn av regelverkverk rundt Koronaepidemien.

**Telenorkarusellen:**

Det ble arrangert 1 telenorkarusell renn på høsten

**September Cup:**

September Cup, totalt 4 renn, var veldig vellykket med 20-35 deltakere. Det ble hoppet i alle småbakkene og terrengløp. Det ble arrangert hver onsdag i september og er en cup de fleste ser fram til i begynnelsen av høstsesongen.

**Norges Cup**. Det har blitt arrangert 1 renn Midtstuen denne sesongen

**Hovedlandsrennet:** Avlyst

**Youth Raw Air:** Avlyst

**Regionscup: Avlyst**

**KM:** Avlyst, men skal prøve å få arrangert dette våren 2021

KM for 2020 ble arrangert i Midtstulia/Midtstubakken i juni 2020

Vinnere ble:

Jenter 14 år: Johanne Terland Gundersen, Heming

Gutter 14 år: Sindre Nilsen, Kollenhopp

Gutter 13 år: Sverre Kumar Lundby, Lyn Ski

**Storsamling i Midtstulia** i juni med meget god deltakelse. Dette er et arrangement som har deltakere fra hele landet.

**Sommerskiskole Midtstulia** totalt var det 5 uker med sommerhoppskole i 2020, med god deltakelse

**Anlegg:**

Det er to store anlegg for kombinert i Oslo, Midtstuen og Linderudkollen. Snøforholdene i år var gode så anleggene har vært flittig brukt, i de periodene de ikke har vært stengt ned på grunn av epidemien.

Det er vanskelig å få gode forhold i Trollbakkene til Koll på grunn av mangel på snøproduksjon og at det krever enorm innsats fra foreldre/ trenere å preparere disse bakkene. Disse bakkene og skiløypene er ideelle med tanke på rekruttering.

Vi håper på sikt at alle skileikområder i Oslo får en liten hoppbakke inn på planene, dette vil være det første stedet de minste får prøve seg med skihopp.

**SPORTSLIGE RESULTATER:**

***Klasse 12-år og yngre:***

**Kollenhopp rekrutt:**

Kollenhopprekrutt har hatt treninger i Midtstulia gjennom hele vinteren, med leie av utstyr og instruktører i bakken for veiledning. Treningsgruppen har svært dyktige trener som motiverer de yngste utøverne på en positiv måte.

Også denne vinteren har det vært mange unge utøvere som har deltatt på disse treningene. Vi håper at vi snart kan se at dette arbeidet fører til at det blir flere utøvere i klassene over 12 år.

**Koll og Østre Aker:**

Linderudkollen har hatt bra aktivitet denne sesongen. Bakkene ble klare i midten av januar. Bakkene har vært åpne hver torsdag og i flere helger. Det har vært høy aktivitet og meget gode forhold. Vi har vært så heldige å få Jens og Jonas Øvergård til å være trene og arrangere hoppskole hver torsdag. Det var stor suksess og vi hadde i snitt mellom 10 – 15 stk innom på hver trening i småbakkene. Vi har også via dette fått noen nye medlemmer i klubben. I en periode var det ikke aktivitet grunnet korona.

**TRY:** Har fått i ganget hopp og kombinertmiljø med 35 utøvere i alderen 6-7 år. Dette er veldig gledelig og vi ser fram til at dette rekrutteringsarbeide fører til flere gode utøvere i årene som kommer.

**Kollenhopp Ung**: Har nå 19 utøvere fra Oslo Skikrets som har vært aktive denne sesongen selv om det har vært umulig å arrangere renn denne vintersesongen. Dette er en fin økning og antall utøvere har ikke vært høyere i Oslo på mange år.

**Senior og Junior:**  
Det er svært få kombinertløpere i Oslo Skikrets (junior/senior), men resultatene er derimot helt fantastiske.

Jarl M Riiber har hatt en fantastisk sesong med alt fra Norgesmesterskap, Verdensmesterskap og totalseier i World Cup.

Harald J Riiber har representert Norge i World Cup og Continental Cup også denne sesongen.

**Resultater:** Viser til Skiforbundets hjemmesider og Fisski.com for komplette resultatlister for nasjonale og internasjonale renn

**Kollenhopp:**

Kollenhopp er et team/klubb for utøvere fra og med 13 år. Kollenhopp har meget godt kvalifiserte trenere i alle årsklasser, og de kan vise til gode resultater gjennom hele sesongen. Varemerket til kombinertavdelingen er det gode samholdet mellom utøvere, trenere og foreldre  
Kollenhopp sin betydning har igjen vist seg å være avgjørende for å holde interessen oppe for kombinert i hovedstaden. Vi ser at utøvere fra andre steder i landet søker mot Kollenhopp. En stor takk til Kollenhopp som står på for å legge til rette for trening og holde oppe et godt nivå i kombinert, Kollenhopp som Team har utøvere fra andre kretser som har representert Norge i VM, WC og COC også denne sesongen og de bidrar til at kombinertmiljøet i Oslo i realiteten er større en det tall fra Oslo Skikrets viser.

**Sluttkommentar**

Vi vil rette en stor takk til Oslo Kommune for arbeidet med å holde anleggene åpne og sikre gode forhold for våre utøvere.

Vi er ikke veldig mange utøvere i Oslo skikrets, men de utøverne vi har hevder seg godt.

Det viktigste arbeidet for komiteen framover er å fortsette arbeidet med rekruttering, legge forholdene til rette for utøverne slik at frafallet minskes slik at vi beholder utøverne innenfor kombinertidretten. I tillegg vil vi arbeide videre med at også jentene begynner med kombinert, vi har noen få jenter med nå og vi må legge forholdene til rette slik at vi beholder dem.  
Vi ser fram til å følge alle våre utøvere, store som små i kommende sesong og ønsker alle lykke til med sesongforberedelsene til sommeren og høsten.

Oslo 12.05.21

Mette Sannes

Leder kombinertkomiteen

Oslo Skikrets

**Årsberetning 2020/2021 – Langrenn**

**Langrennskomiteen:**

Leder Espen Utaker, Vestre Aker skiklub

Nestleder/økonomi-ansvarlig, Elons rep: Ola Horten, Høybråten og Stovner

Leder TD, Teknisk delegert: Knut-Arne Røer, Bækkelaget Sportsklubb

Anleggsansvarlig: Jørn Raastad, Rustad

Senioroppmann: Øystein Tanberg, Kjelsås

Team Kollen: Aage Hagen Hege Sjåstaad, Lyn

Ungdomsrepresentant: Nora Tomine Tretli, Rustad

15-16-leder: Elisabeth Luhdal, Røa

13-14 oppmenn: Lars Thurmann-Moe/Ragnar Jakobsen, Røa

2021-sesongen blir stående i coronaens tegn og kjennetegnes av svært mange møter for å få til å arrangere skirenn, uten å klare det under strenge smitteverntiltak. Det har vært en sesong preget av frustrasjoner hos både løpere, trenere, støtteapparat og tillitsvalgte. Ettertiden har vel vist at korona-restriksjonene for å få arrangere langrenns konkurranser har vært for strenge. I løpet av sesongen har det ikke vært påvist ett smittetilfelle i konkurranser. Men våre argumenter har ikke ført fram.

Frustrasjonen har spesielt vært stor hos de eldre juniorene som har tatt seg fri fra studier for å satse på langrenn. Blant dem kan vi nok også vente oss at mange slutter med langrenn på topp-plan. Tilslutningene til treninger i de yngre årsklasser synes å ha vært god. De fleste innendørs-treninger har vært stengt i vinter, og kan nok forklare mye av det økte antallet til klubbene. Foreløpig har vi ikke noen klare tall på dette, og mens veksten kan ha vært god i noen klubber, har andre klubber merket tilbakegang i rekrutteringen. Heldigvis har en god vinter også hjulpet på til god rekruttering. Så gjenstår det å se om vi vil klare å holde på nye medlemmer som har kommet, når både skitreninger og annen innendørsaktivtet starter for fullt igjen til høsten.

**13-14 år:**

Ingen konkurranser i skikretsen i år. Den årlige dagssamlingen i oktober som Røa arrangerer, ble avlyst «i siste sekund», 1-2 dager før den skulle arrangeres. Corona kombinert med svært dårlige værmeldinger, ble utslagsgivende for avlysningen. En fryktet at potensielt forkjølete unger kunne skape en viss usikkerhet også i forhold til corona-restriksjoner og at mange barn måtte holde seg borte fra skolen hvis de ble forkjølet.

**15-16 år:**

Lørdag 17. oktober ble i regi av kretsen det arrangert en felles løpetur for 15/16 år. Oppmøte var på Sognsvann og i tråd med smittevernreglene var det fire oppmøtesteder for hhv j15, j16, g15 og g16.  Det var ca 30 som møtte opp og det var en hyggelig og vellykket dag.

Søndag 18. oktober 2021 arrangerte Fredrikstad skiklubb rulleskirenn for 15/16 år i nye Fredrikstad Skiarena. Rulleskirennet inngikk som ett av rennene i SNØ-cup. Det endte opp med å bli det eneste rennet arrangert for denne aldersgruppen denne sesongen. Det var stor deltagelse og rennet ble gjennomført i tråd med reglene for smittevern. Rennet fremsto som vellykket og utøverne ga inntrykk av at de syntes dette var moro.

Lørdag 23. januar ble det gjennomført en såkalt klubbvis distansetrening i Holmenkollen. Her fikk hver klubb tildelt en tidsslott hvor klubben selv skulle avholde sin trening som gikk ut på at hver løper gikk standard 5 km løypa. Klubbene var helt adskilt også under oppvarmingen og man møtte kun utøvere fra egen klubb. I etterkant samlet vi inn resultatene fra alle klubbene og laget en resultatliste. Det ble gitt tilbakemeldinger på at dette var veldig gøy og motiverende i en hverdag ellers helt fri for konkurranser.

Inntrykket totalt fra denne vinteren er at det har vært stort oppmøte på treningene, og at klubbene har vært flinke til å arrangere artige og varierte treninger - gjerne med forskjellige typer renn internt. Dette har nok vært lettere for de større klubbene med mange utøvere i de aktuelle årgangene enn i de mindre klubbene. Vi har heldigvis også vært velsignet med en fantastisk vinter i år og inntrykket er at mange har vært veldig flinke til å avtale turer seg i mellom i helgene - og også har hatt stor glede av dette og kost seg med "bolleturer" til forskjellige hytter i marka.

De fleste ser nok allikevel frem til en forhåpentligvis normal sesong neste år - med mulighet for å konkurrere samt ikke minst å møte løpere og venner fra andre klubber og kretser til både dyst og skravling.

Elisabeth Ludahl

**Sesongberetning Team Kollen 2020/21**

Team Kollen (TK) er et frivillig og forpliktende samarbeid på juniornivå mellom langrenns-klubbene i Oslo, som ved samordning av ressurser og opplegg effektiviserer arbeidet med å sikre et bredt nivå og gode sportslige resultater. Tilbudet er for de som vil satse på norgescup og junior-NM, og teamet besto i sesongen 2020-2021 av 132 løpere. Det stilles ikke krav til resultater for å være med i TK, og med en jevn økning i antall løpere over de siste årene, har utfordringene økt for trenere og ledere som skal opprettholde et godt tilbud til alle.

TK ledes av et styre oppnevnt av samarbeidsklubbene, og har i år bestått av Hege Saastad (leder, Lyn) som ble erstattet av Aage Hagen (Lyn) i januar 2021, Geir Henning Garstad (økonomi, Kjelsås), Christin Løken (booking, Røa), Torill Moland (booking, Heming), Hugo Henriksen (booking, BSK), Gunnar Engen Vik (sportslig, Njård). Med i ledelsen er også smøresjef (Thomas Jenssen, Njård og hovedtrenere (Jon Winsnes Rødland, BSK og Andreas Mauer, HSIL).

Trenere har gjennomført 5 samlinger og – dessverre – ingen NC. Som en erstatning for mangel på renn ble det i TK regi arrangert 4 distansetreninger hvor løperne fikk sammenlignet sine tider. Dette tilbudet ble meget godt mottatt. Trenernes fantastiske innsats er helt sentral i det gode miljøet basert på våre grunnpilarer; *Sosialt – Samarbeid - Seriøst,* som skaper god stemning, gode ski og gode resultater!

## Trening

Hoveddelen av treningen for løperne i TK foregår i klubbene. TK bidrar med gode treningsarenaer, kompetansebygging, lagbygging og med å utnytte felles ressurser. Det gjelder både for utøvere, trenere og smørere. Tilbudet har bestått av tre nærsamlinger, en Oslo Samling som erstatning for den årlige Torsby samlingen en fjernsamling til Trysil, samt en jentesamling. Samlingen på Beitostølen måtte dessverre avlyses pga korona. Tilbudet skulle også bestått av reise og opphold til Norges Cup og Jr NM, og endelig skulle Team Kollen få bo samlet. Dessverre for så mange ble alle disse rennene avlyst.

## Resultater

Ingen konkurranser avholdt hvor Oslo løpere i junior kunne delta.

## Smøring

Ingen aktivitet i sesongen.

## Reiser

Kun en felles reise gjennomført i år. På tross av strenge smittevernstiltak ble det gjennomført en meget vellykket samling på Trysil.

## Økonomi

Midler til drift av TK kommer i første rekke fra medlemskontingent (6 500 kr /løper i inneværende sesong), klubbavgift (7000 kr/klubb) og et betydelig beløp i støtte fra Oslo Skikrets (200 000 kr) som er vært viktig for å ikke å øke løper- og klubbinnbetalingene mer enn nødvendig.  
I forfjor ble avtalen med klubbene endret slik at et evt overskudd kan benyttes til investeringer etter avtale på årsmøtet i april.

Medlemskontingenten fra løperne skal i hovedsak gå til å dekke kostnadene knyttet til fjernsamlingene. I budsjettet for sesongen 2020/2021 var det planlagt med 2 fjernsamlinger (ikke planlagt for den tradisjonsrike samlingen til Torsby pga covid 19). Da kun en av de to planlagte fjernsamlingene ble arrangert (Beito samlingen måtte avlyses) har styre besluttet å refundere deler av medlemskontingenten. Etter tilbakeføringen ligger det an til et overskudd på kr 140 747.

Styret har foreslått at overskuddet, som er estimert til kr 140.747 overføres til EK (beslutning ikke klar pt). Forslaget begrunnes slik:

* + Det er ikke ønskelig å øke egenandelen i medlemskontingenten til Team Kollen med mer enn kr 200 pr løper
  + Neste år budsjetterer man med underskudd på ca kr 20 000
  + Usikkerhet rundt noen av de budsjetterte inntektspostene:
    - Usikkerhet rundt størrelsen på støtten fra Oslo Skikrets pga lave inntekter i 2020/2021 sesongen
    - Usikkerhet rundt inntektene fra Skifest neste år (løypepatrulje)
  + Styret har vurdert og sondert muligheten for en ekstern sponsor, og har lagt inn kr 50 000 i inntekter får dette i budsjettet. Usikkerhet om vi kommer i mål med dette.

Videreutvikling av Team Kollen

Etter en grundig strategiprosess i fjor besluttet klubbene å fjerne prøveordningen med vinterpakke pga følgende:

* De fleste klubbene sier at de har TK som sitt hoved-opplegg, og ønsker at dette skal fortsette
* Mange påpeker at stor andel vinterpakke svekker samhold og ikke bør videreføres
* De fleste klubbene mener de største fordelene Team Kollen gir, er matching + sosialt tilbud til utøvere, samt tilgang til smøreekspertise

Oslo skikrets har i TK fått til noe helt unikt, som mange andre kretser misunner oss. Det er en grunn til at de andre kretsene ikke får til det samme samarbeidet: det er ingen enkel øvelse å ha et opplegg som matcher de forskjellige klubbkulturene, som skal legge til rette for gode resultater sosialt og i sporet, som skal administreres av frivillige og som ikke skal være for kostbar. Det sier seg selv at vi ikke kan tilfredsstille alle ønsker og hensyn.

Selv om den spesielle sesongen 2020/2021, med redusert samlingstilbud og ingen konkurranser for Oslo løperne, er vanskelige å bruke som basis for en grundig evaluering av beslutningen som ble tatt i fjor har styret oppsummert med følgende:

* Gode erfaringene på årets gjennomførte samlinger og aktiviteter i TK. Økt kontinuitet kan ha bidratt positivt til dette
* God deltakelse på samlinger med rekordhøy deltakelse på Trysil med svært god stemning og god treningskvalitet
* Økt antall medlemmer fra flere klubber
* Enklere administrasjon
* Betydelig nedgang i antall medlemmer fra Kjelsås samt at Rustad har stått utenfor TK i år. Begge disse klubbene har hatt en betydelig andel vinterpakke de siste årene.

Styret i Team Kollen har fått tilbakemelding fra to klubber som ønsker seg tilbudet med vinterpakke tilbake. Dette har vært diskutert i styret i Team Kollen. Basert på de gode erfaringene på årets gjennomførte samlinger og aktiviteter i TK, samt konklusjonene fra fjorårets brede strategiprosess, anbefaler styret å videreføre modellen som ble valgt for inneværende sesong, dvs en pakke

*Hege Saastad og Aage hagen, leder Team Kollen (en halv sesong hver).*

**SESONGBERETNING SENIOR 2020 - 2021**

Oslo skikrets har denne sesongen videreført seniorsamarbeidet gjennom Team OBOS.

Team OBOS har OBOS som sponsor, og er et tilbud til seniorløpere i Oslo som ønsker å satse på langrenn etter tiden i Team Kollen. Totalt har det vært med 16 herreløpere og 8 dameløpere.

På grunn av corona har det vært begrensninger i aktiviteten denne sesongen, men stort sett har Team OBOS har hatt 2 ukentlige treninger sommer/høst og en pr uke om vinteren, samlinger på Beitostølen og Vestfold og Sjusjøen. Team OBOS har organisert bo og smørefasiliteter på NC og NM.

På grunn av begrensningene på antall løpere på renn har kun noen få løpere fått konkurrere i Norgescup og NM.

**Trenere**: Tinus Dahl, Eivind Tonna, Tormod Vatten og Kari Vikhagen Gjeitnes

Smøresjefer: Eirik Lund Røer.

**Styret**: Inger Hegstad Kruger, Olav Stadaas, Trine Oldernes, Julius Solheim, Herman Andersen og Øystein Tandberg

**Oslo skikrets har hatt følgende løpere på landslag:**

Menn elite allround: Christer Holund, Simen Hegstad Kruger

Menn rekrutt: Håvard Moseby, Iver Tildheim Andersen

**Noen resultater - NM Trondheim:**

Kvinner 10 km fristil: 10. Nora Sannes, Kjelsås – Team OBOS,

Menn 15 km fristil: 2. Simen Hegstad Kruger, Lyn, 6. Håvard Moseby, Kjelsås IL, 15. Iver Tildheim Andersen, Rustad IL.

Kvinner 5 km klassisk: 9. Anniken Alnæs, Rustad IL, 12. Sigrid Leseth Føyen, Kjelsås IL, Nora Sannes, Kjelsås IL – Team OBOS

Kvinner 15 km Klassisk fellesstart: 9. Sofie Hustad, Kjelsås IL – Team Elon,

Menn 30 km Klassisk fellestart: 4. Simen Hegstad Kruger, Lyn, 6. Hans Christer Holund, Lyn, 14. Martin J. Sundby, Røa, 17. Håvard Moseby, Kjelsås IL

Kvinner sprint: 10. Anniken Alnæs, Rustad IL

Menn sprint: 14. Kasper Stadaas, Heming – Team Elon, 15. Harald A Arnesen, Heming – Team Elon

**VM Oberstdorf:**

Menn skiatlon 30 km: 2. Simen Hegstad Kruger, Lyn, 3. Hans Christer Holund, Lyn

Menn 15 km fri: 1. Hans Christer Holund, Lyn, 2. Simen Hegstad Kruger, Lyn, 7. Martin Johnsrud Sundby, Røa

Menn 50 km klassisk: 3. Simen Hegstad Kruger, Lyn, 4. Hans Christer Holun, Lyn

# Team Elon Oslofjord (tidligere Team Veidekke Oslofjord)

Team Elon Oslofjord er et av NSF sin 5 regionslag og dekker fylkene Oslo, Østfold, Akershus og Telemark og Vestfold. Målet er å gi seniorer et springbrett til Landslagene, og teamet har som mål å levere minst en løper hvert år til rekrutt eller seniorlag. Teamet har hatt deltakere i U23VM og WorldCup de fire siste sesongene.

Teamet hadde i sesongen 2020/21 8 løpere hvorav 6 kom fra Oslo Skikrets:

|  |
| --- |
| Martine Engebretsen, Heming  Sofie Hustad, Kjelsås IL  David Thorvik, Kjelsås  Harald Astrup Arnesen, IL Heming  Kasper Stadaas, Heming  Simen Myhre, IL Heming |
|  |

Covid-19 har gitt utfordringer både mtp mulighet for å ha samlinger samt gjennomføring av renn. Teamet har sesongen 2020/21 hatt to trenere i til sammen 70% stilling. Teamet har også hatt hovedansvaret for koordinering av smøresamarbeid på NC og NM for klubber og team tilhørende i regionen.

Teamet som helhet hadde en god sesong, noe utvalgte resultater NC/NM

Topp 3 plasseringer: 4

Topp 10 plasseringer: 12

Topp 30 plasseringer: 40

En utøver ble tatt ut til WC i Ulricehamn

Styret består av en representant fra hver av kretsene, samt en representant fra NSF. Oslo har hatt styreleder vervet siden januar 2018

**Økonomi**

Kostander har de siste sesongene ligget stabilt mellom 400’ og 450.000

Overføringer til Juniorer (TeamKollen) og seniorer (Team OBOS og Team Elon Oslofjord) er de største utgiftspostene med henholdsvis 200.000, 120.000 og 30.000. LK’s eneste inntekter er overføring fra overskudd i skikretsen og ungdomsstafetten. Disse har de siste tre årene variert mellom 250.000 og 550.0000. Overskudd fra året før fordeles i april/mai.

Overskuddet fra 2020 er 394.550

Inngående balanse ved årsskifte har de siste 3 årene ligget ganske stabilt på ca 500.000

Ingen arrangerte renn i Oslo skikrets i 2021, samt at det det fortsatt mangler avklaringer fra kulturdepartementets støtte ordning gir stor usikkerhet ift overføring av inntekter i april 2022. Dette vil hensyntas i budsjettering for høsten 2021

**Mvh**

Langrennskomiteen i Oslo skikrets

**Årsberetning 2020/2021 – Telemark**

**Møter og representasjon**

Aktiviteten foregår i Bækkelagets Sportsklub Skigruppa, og det er tett og god kontakt med øvrige telemarksmiljø i Akershus og NSF sentralt. Gruppa har deltatt på fagmøter i NSF/TK både på høst og vår.

**Arrangement**

Den spesielle situasjonen med pandemien har gjort at dessverre ikke ble mulig å arrangere hverken NC-renn eller Regionsrenn. Vi håper i det lengste at det skulle være mulig å arrangere NM fjelltelemark i Sogn i april, men de påkrevde lettelsene i restriksjonene kom ikke og dermed ble også dette avlyst som NM/NC-renn.

**Trening og anlegg**

Den yngre aldersgruppa har fått gjennomført trening i Skimore/Oslo Vinterpark gjennom mesteparten av sesongen. Det har vært mye frikjøring og park, ledet at ‘telemarksjibberen’ John Olav Førland.

De eldre utøverne har deltatt på NSF Satsningsgruppe og har hatt flere samlinger gjennom sesongen både på Kvitfjell og Hafjell.

Våre tre beste utøvere Gøril Strøm Eriksen, Jacob Alveberg og Trym Nygaard Løken har utgjort kjerne i landslaget og har hatt treningssamlinger gjennom sesongen og også utvidet WC-reiser for å få enda mer kvalitetstrening.

**Resultater**

WC-sesongen har stort sett gått etter planen og våre tre landslagsutøvere har fått deltatt på samtlige renn, og Covid test-regimet har fungert bra.

Trym var tilbake etter lengre skadeavbrekk men viste tidlig at han var å regne med i WC-sammenheng. Det ble flere sterke pallplasser gjennom sesongen og også WC-seier i forkant av VM som ble arrangert i Melchsee Frutt i Sveits.

I VM klatret Trym helt til topps i Parallell i sterk konkurranse med de beste internasjonale utøverne, en svært god prestasjon som vi er veldig stolte av. I samme mesterskap deltok også Gøril og Jacob og det ble gode plasseringer i gruppen rett bak de aller beste utøverne.  
Det ble litt endring på terminlista internasjonalt og Jr-VM ble i år arrangert sammen med senior-VM. Norge har tradisjon for å sende en stor gruppe deltakere og i tillegg til Jacob Alveberg som var siste års junior deltok også Ella Strøm Eriksen, Mikkel Langhus Bye og Emil Tobias Langhus Bye.   
Jacob gjorde det svært bra og fikk i alt 4 medaljer inkludert 2 team-disipliner. De andre juniorene våre fikk virkelig prøvd seg på høyt internasjonalt nivå og høstet masse nyttig erfaring.



**Rekruttering**

Med vedvarende stramme Covid-restriksjoner også på slutten av sesongen ble vanskelig å gjennomføre planlagte rekrutteringstiltak og vi må komme sterkere tilbake i kommende sesong.

Sesongavslutning blir markert med tradisjonsrik telemarks-camp på Fonna i juni, med både treningssamling for landslag/satsningsgruppe og breddesamling hvor alle kan delta.

Morten Eriksen  
Leder Telemark Oslo